Kihelkonna kommune

Kihelkonna er en tidligere landkommune i det nordvestlige Saare fylke lengst vest i Estland. Kommunen lå på øya Saaremaa, og omfattet også øya Vilsandi. Det bodde om lag 850 mennesker i kommunen, fordelt på ca 246 km².  Administrasjonssenteret i kommunen var Kihelkonna. Folketallet var fallende.A ja O – Taskuteatmik Eesti, Eesti Entsüklopeediakirjastus, Tallinn 2007.

Det største tettstedet i kommunen var Kihelkonna med 435 innbyggere i 2007, som ligger ved kysten i vest. 

Geologisk er kystlandskapet her oppe på nordre Saaremaa en del av den såkalte Silurbanken, og består for det meste av kalkstein, snarere enn de store sanddynene man finner i nordøstre Estland.Kokk, Aavo og Eilart, Andres: Brushstroke Estonia, forlaget Regio. Tallinn, 2011, side 142.

Øst i kommunen finner vi den betydelige innsjøen Karujärve (Bjørnesjøen) på 330 hektar, med bølgete åser og små fjell omkring – et landskap som mer minner om sørlige Estland.Kokk, Aavo og Eilart, Andres: Brushstroke Estonia, Forlaget Regio, Tallinn 2011. ISBN 978-9949-478-62-0 Innsjøen har lange sandstrender og er mye brukt av Saaremaas befolkning til rekreasjon. Maleren Peeter Ulas (1934–2008) malte en rekke landskapsmalerier fra kommunen. 

 Referanser 

Kategori:Tidligere kommuner i Estland
Kategori:Saaremaa
Kategori:Saare fylke